CELEX: 32016R0765
Language: et
Date: 2016-03-11 00:00:00
Title: Komisjoni delegeeritud määrus (EL) 2016/765, 11. märts 2016, millega muudetakse määrust (EÜ) nr 606/2009 seoses teatavate veinivalmistustavadega

18.5.2016   
               
               
                  ET
               
               
                  Euroopa Liidu Teataja
               
               
                  L 127/1
               
            KOMISJONI DELEGEERITUD MÄÄRUS (EL) 2016/765,
      11. märts 2016,
      millega muudetakse määrust (EÜ) nr 606/2009 seoses teatavate veinivalmistustavadega
      EUROOPA KOMISJON,
      võttes arvesse Euroopa Liidu toimimise lepingut,
      võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007, (1) eriti selle artikli 75 lõiget 2 ja lõike 3 punkti g ning artikli 147 lõike 3 punkti e,
      ning arvestades järgmist:
      
                  (1)
               
               
                  Komisjoni määruse (EÜ) nr 606/2009 (2) artiklis 3 on sätestatud, et lubatud veinivalmistustavad on loetletud kõnealuse määruse I lisa A osas. Rahvusvaheline Viinamarja- ja Veiniorganisatsioon (OIV) on vastu võtnud kolm uut veinivalmistustava, mis hõlmavad malolaktilise fermentatsiooni aktivaatorite kasutamist, veini töötlemist glutatiooniga ja viinamarjavirde töötlemist glutatiooniga. Selleks et võtta arvesse tehnika arengut ja anda liidu tootjatele kolmandate riikide tootjatega võrdsed võimalused, tuleks liidus lubada nende uute veinivalmistustavade kasutamist Rahvusvahelise Viinamarja- ja Veiniorganisatsiooni määratud tingimustel.
               
            
                  (2)
               
               
                  Määruse (EL) nr 1308/2013 artikli 80 lõike 3 punkti b kohaselt peab komisjon veinivalmistustavade kasutamise lubamisel arvestama inimeste tervise kaitsega.
               
            
                  (3)
               
               
                  Glutatioon, mida kasutatakse selle antioksüdandiomaduste pärast, on lõpptootes aktiivne ning seega kasutatakse seda toidulisandina. Seda ainet ei ole aga praegu kantud Euroopa Parlamendi ja nõukogu määruse (EÜ) nr 1333/2008 (3) II lisas esitatud toidus kasutada lubatud lisaainete liidu loetellu. Seetõttu saab veini töötlemist glutatiooniga ja viinamarjavirde töötlemist glutatiooniga liidus uue veinivalmistustavana lubada alles siis, kui see aine on lisatud liidu lisaainete loetellu, võttes aluseks Euroopa Parlamendi ja nõukogu määruse (EÜ) nr 1331/2008 (4) artikli 3 lõike 2 kohase Euroopa Toiduohutusameti positiivse arvamuse glutatiooni kohta.
               
            
                  (4)
               
               
                  Seepärast tuleks määrust (EÜ) nr 606/2009 vastavalt muuta,
               
            ON VASTU VÕTNUD KÄESOLEVA MÄÄRUSE:
      Artikkel 1
      Määruse (EÜ) nr 606/2009 muutmine
      Määruse (EÜ) nr 606/2009 I lisa A osa muudetakse vastavalt käesoleva määruse lisale.
      Artikkel 2
      Käesolev määrus jõustub seitsmendal päeval pärast selle avaldamist Euroopa Liidu Teatajas.
      
         Käesolev määrus on tervikuna siduv ja vahetult kohaldatav kõikides liikmesriikides.
         Brüssel, 11. märts 2016
         
            
               Komisjoni nimel
            
            
               president
            
            Jean-Claude JUNCKER
         
      
      
         (1)  ELT L 347, 20.12.2013, lk 671.
      
         (2)  Komisjoni 10. juuli 2009. aasta määrus (EÜ) nr 606/2009, millega kehtestatakse nõukogu määruse (EÜ) nr 479/2008 teatavad rakenduseeskirjad seoses viinamarjasaaduste kategooriate, veinivalmistustavade ja asjaomaste piirangutega (ELT L 193, 24.7.2009, lk 1).
      
         (3)  Euroopa Parlamendi ja nõukogu 16. detsembri 2008. aasta määrus (EÜ) nr 1333/2008 toidu lisaainete kohta (ELT L 354, 31.12.2008, lk 16).
      
         (4)  Euroopa Parlamendi ja nõukogu 16. detsembri 2008. aasta määrus (EÜ) nr 1331/2008, millega kehtestatakse toidu lisaainete, toiduensüümide ning toidu lõhna- ja maitseainete lubade andmise ühtne menetlus (ELT L 354, 31.12.2008, lk 1).
      
         LISA
         Määruse (EÜ) nr 606/2009 I lisa A osa muudetakse järgmiselt.
         
                     1)
                  
                  
                     Tabelisse lisatakse järgmine rida 56:
                     
                                 1
                              
                              
                                 2
                              
                              
                                 3
                              
                           
                                 Veinivalmistustavad
                              
                              
                                 Kasutustingimused
                              
                              
                                 Piirangud ja piirmäärad
                              
                           
                                 „56
                              
                              
                                 Malolaktilise fermentatsiooni aktivaatorite kasutamine
                              
                              
                                 Tingimused on sätestatud liites 22.“
                              
                              
                                  
                              
                           
               
                     2)
                  
                  
                     Lisatakse järgmine liide 22:
                     
                        „Liide 22
                        
                           Malolaktilise fermentatsiooni aktivaatorid
                        
                        Eesmärk on lisada malolaktilise fermentatsiooni aktivaatorid alkoholkääritamise lõpus või pärast seda, et hõlbustada malolaktilist fermentatsiooni.
                        Preparaadid soodustavad malolaktilise fermentatsiooni käivitumist, kiirenemist või lõpulejõudmist järgmiselt:
                        
                                    a)
                                 
                                 
                                    rikastades keskkonda piimhappebakterite kasvu soodustavate toitainete ja kasvuteguritega;
                                 
                              
                                    b)
                                 
                                 
                                    adsorbeerides mõningaid bakterikasvu inhibiitoreid.
                                 
                              
                           Nõuded
                        
                        
                                    a)
                                 
                                 
                                    Aktivaatorid on mikrokristalne tselluloos või pärmirakkude lagunemisel tekkinud saadused (autolüsaadid, inaktiveeritud pärmirakud, pärmirakukestad);
                                 
                              
                                    b)
                                 
                                 
                                    aktivaatoreid võib lisada veini või käärivasse veini enne malolaktilist fermentatsiooni või selle ajal;
                                 
                              
                                    c)
                                 
                                 
                                    aktivaatorid ei pea esile kutsuma veini organoleptiliste omaduste kõrvalekaldeid;
                                 
                              
                                    d)
                                 
                                 
                                    malolaktilise fermentatsiooni aktivaatorid peavad vastama Rahvusvahelise Viinamarja- ja Veiniorganisatsiooni veinivalmistuskoodeksi nõuetele. Kui aktivaator on mikrokristalne tselluloos, peab see vastama komisjoni määruse (EL) nr 231/2012 (*) lisas esitatud nõuetele.
                                 
                              
                     
                        (*)  Komisjoni 9. märtsi 2012. aasta määrus (EL) nr 231/2012, millega kehtestatakse Euroopa Parlamendi ja nõukogu määruse (EÜ) nr 1333/2008 II ja III lisas loetletud toidu lisaainete spetsifikatsioonid (ELT L 83, 22.3.2012, lk 1).“"